આજે હું અનુભવું છું કે એ તારી ગેરસમજ હતી. ગલત અંદાજ હતો. મારા ખુલ્લા વ્યવહારને તે વાણીવિહાર માની લીધો. મારી આત્મ સ્વીકૃતિને નબળાઈ ગણી. આજે મહેસૂસ કરું છું કે, કોઈ ગેરસમજ જ નહોતી. હું નિર્બળ નથી ભાઈ, કોઈ રીતે નિર્બળ નહોતો. હું એકદમ સાફ હૃદયથી વિદાય લઈ રહ્યો છું. તું પણ એટલો જ સાફ રહીશ ને? એમ કરીશ તો મોટી કૃપા સમજીશ, પણ ભાઈ, ખ્યાલ રાખજે કે ઉતાવળિયો સ્વભાવ ન રાખવો. એવા ઉતાવળાપણાથી કોઈ પગલું ભરવું નહીં. ગંભીરતાથી વિચારવું, શાંત થઈને ચિંતન કરવું, આપણે કામને આગે ધપાવવું છે… સાવધાનીપૂર્વક.